เจ้าของและผู้ร่วมก่อตั้ง Red Bull เสียชีวิตแล้ว ด้วยวัย 78 ปี
23 ต.ค. 2565

เจ้าของและผู้ร่วมก่อตั้ง Red Bull เสียชีวิตแล้ว ด้วยวัย 78 ปี
คุณ Dietrich Mateschitz ถือเป็นคนสำคัญผู้อยู่เบื้องหลังความสำเร็จของแบรนด์เครื่องดื่มชูกำลัง Red Bull
โดยจุดเริ่มต้นของเส้นทางระหว่างคุณ Dietrich Mateschitz กับแบรนด์ Red Bull ต้องย้อนไปในช่วงปี 2527 ที่คุณ Dietrich ยังคงรับผิดชอบงานด้านการตลาดให้กับแบรนด์ยาสีฟัน “Blendax”
แบรนด์ยาสีฟันในเครือ P&G ที่คุณเฉลียว อยู่วิทยา เจ้าของกระทิงแดง สนใจนำเข้ามาทำตลาดในประเทศไทย
และทำให้ทั้งคู่ได้มีโอกาสร่วมงานกันตั้งแต่ตอนนั้น
ซึ่งเมื่อคุณ Dietrich Mateschitz ได้มีโอกาสได้ลองชิมกระทิงแดง จึงรู้สึกประทับใจ
ตัวเขาเลยเห็นโอกาสว่า เครื่องดื่มนี้ น่าจะมีโอกาสเติบโตได้ในระดับโลก..
นั่นก็กลายมาเป็นจุดเริ่มต้นของการก่อตั้ง “Red Bull GmbH” ร่วมกับคุณเฉลียว
ซึ่งคุณเฉลียวและครอบครัว ถือหุ้น 51% ส่วนคุณ Dietrich ถือหุ้น 49%
เพื่อนำกระทิงแดงมาทำตลาดในโซนยุโรปและสหรัฐอเมริกา ภายใต้ชื่อ “Red Bull”
ผ่านการวางจุดยืนของแบรนด์ ที่ให้เป็นเครื่องดื่มเพื่อตอบโจทย์ไลฟ์สไตล์ของ “วัยรุ่น” ที่ชอบทำกิจกรรมโลดโผนและเต็มที่กับชีวิต โดยสื่อสารผ่านแคมเปญที่สนับสนุนกีฬา Extreme อย่างต่อเนื่อง
แนวทางนี้ทำให้ Red Bull ประสบความสำเร็จอย่างมาก จนสามารถครองส่วนแบ่งการตลาดในกลุ่มเครื่องดื่มชูกำลังได้ถึง 44% ในตลาดสหรัฐอเมริกาได้สำเร็จ และทำให้เครื่องดื่ม Red Bull นั้นโด่งดังไปทั่วโลก
โดยปัจจุบันคุณ Dietrich Mateschitz จัดเป็นมหาเศรษฐีอันดับ 1 ของประเทศออสเตรีย โดยมีมูลค่าทรัพย์สินกว่า 768,300 ล้านบาท..
ซึ่งการจากไปของคุณ Dietrich Mateschitz ก็นับว่าเป็นอีกหนึ่งการสูญเสียครั้งสำคัญของวงการธุรกิจเครื่องดื่ม ก็ว่าได้
Reference :
-
-